Андрея Илиев
Пожар в зоната на здрача

chitanka.info

Аз съм пожарникар от дълги години. Абе, нагледал съм се на чудесии…

Веднъж пак по сигнал — въртим бурканите, фучим по кръстовищата в дванайсет посред нощ.

Апартамент на трети етаж гори. Опъваме стълбите, шланговете — както си му е реда.

Влязохме с две от момчетата с противогази, ополяхме две стаи с вода. Вдигна се пара, тъмно. Започнахме да оглеждаме. Хоп — затворена врата.

Иван отвори, светна с прожектора и ми маха с ръка. Отивам и какво да видя — двамка млади се любят като че им е за последно. По едно време силната светлина ги окопити, обърнаха се. Мъжът припадна отвсякъде. Жената успя да попита:

— Кои сте вие?

А Иван, глупакът, избоботи през противогаза:

— Не сме космонавти!

И тя се срина…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.